Kija (upė)
Kija (rus. Кия) – upė Rusijoje, Kemerovo ir Tomsko srityse; Čiulymo (Obės baseinas) dešinysis intakas. Prasideda Kuznecko Alatau kalnuose, Chakasijos pasienyje. Teka į šiaurės vakarus. Įteka į Čiulymą ties Zyrjanskojės gyvenviete. Didžiausias intakas – Četė (dešinysis). Upę kerta Transsibiro geležinkelis. Laivuojama 251 km nuo žiočių. Prie Kijos įsikūręs Marijsko miestas.